Venesuela prezidenti Nikolas Maduroning ma’lum qilishicha, Ispaniya mamlakatdan jo‘nab ketgan muxolifatchi Antonio Ledesmani o‘ziga qoldirishi mumkin. «Vampir bizdan Madridga qochib ketdi, mayli uni bizga qaytarishmasa ham bo‘ladi», - deya Maduroning so‘zlarini keltiradi NTN24. Telekanalning ta’kidlashicha, avval uy qamog‘ida saqlangan Ledesma qo‘shni Kolumbiyaga qochib ketgan bo‘lib, u yerdan Ispaniyaga samolyotda parvoz qilgan. Siyosatchi davlat to‘ntarishi bo‘yicha harakatga aloqadorlikda ayblanmoqda.